CELEX: 62008CA0056
Language: hu
Date: 2009-07-16 00:00:00
Title: C-56/08. sz. ügy: A Bíróság (negyedik tanács) 2009. július 16-i ítélete (a Tallinna Halduskohus [Észt Köztársaság] előzetes döntéshozatal iránti kérelme) — Pärlitigu OÜ kontra Maksu- ja Tolliameti Põhja maksu- ja tollikeskus (Közös Vámtarifa — Kombinált Nómenklatúra — Tarifális besorolás — KN 05119110 alszám — KN 03032200 alszám — Atlanti-óceáni tenyésztett lazac fagyasztott hátgerince — 85/2006/EK rendelet — Dömpingellenes vámok)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/8
            
         A Bíróság (negyedik tanács) 2009. július 16-i ítélete (a Tallinna Halduskohus [Észt Köztársaság] előzetes döntéshozatal iránti kérelme) — Pärlitigu OÜ kontra Maksu- ja Tolliameti Põhja maksu- ja tollikeskus
   (C-56/08. sz. ügy) (1)
   
   (Közös Vámtarifa - Kombinált Nómenklatúra - Tarifális besorolás - KN 05119110 alszám - KN 03032200 alszám - Atlanti-óceáni tenyésztett lazac fagyasztott hátgerince - 85/2006/EK rendelet - Dömpingellenes vámok)
   2009/C 220/12
   Az eljárás nyelve: észt
   
      A kérdést előterjesztő bíróság
   
   Tallinna Halduskohus
   
      Az alapeljárás felei
   
   
      Felperes: Pärlitigu OÜ
   
      Alperes: Maksu- ja Tolliameti Põhja maksu- ja tollikeskus
   
      Tárgy
   
   Előzetes döntéshozatal iránti kérelem — Tallinna Halduskohus — A vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1. o.; magyar nyelvű különkiadás 2. fejezet, 2. kötet, 382. o.) I. mellékletének az alapügybeli tényállásra alkalmazandó változatának értelmezése — A Norvégiából származó tenyésztett lazac behozatalára kivetett ideiglenes vám végleges beszedéséről és a végleges dömpingellenes vám kivetéséről szóló, 2006. január 17-i 85/2006/EK tanácsi rendelet (HL L 15., 1. o.) 1. cikke (5) bekezdésének érvényessége — A 0303220015 vámtarifaalszám (fagyasztott tenyésztett lazac, más) illetve a 0511911000 vámtarifaalszám (halhulladék) alá sorolás a dömpingellenes vám kivetése céljából — A tenyésztett atlanti-óceáni lazac filézése során nyert fagyasztott hátgerinc
   
      Rendelkező rész
   
   A 2005. október 27-i 1719/2005/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében található Kombinált Nómenklatúrát úgy kell értelmezni, hogy a tenyésztett atlanti-óceáni lazac (Salmo salar) filézése során nyert fagyasztott hátgerincet a KN 0303 22 00 kód alá kell besorolni, feltéve hogy az áru a vámkezeléskor emberi fogyasztásra alkalmas, amelynek megállapítása a nemzeti bíróság feladata.
   
      (1)  HL C 92., 2008.4.12.